CELEX: 62012CA0273
Language: fi
Date: 2013-07-11 00:00:00
Title: Asia C-273/12: Unionin tuomioistuimen tuomio (toinen jaosto) 11.7.2013 (Cour de cassationin — Ranska esittämä ennakkoratkaisupyyntö) — Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières v. Harry Winston SARL (Yhteisön tullikoodeksi — Asetus (ETY) N:o 2913/92 — 206 artikla — Tullivelan syntyminen — Tullivarastointimenettelyyn asetettujen tavaroiden varastaminen — Käsite ”ylivoimaisesta esteestä seurauksena ollut tavaran lopullinen menettäminen” — Direktiivi 2006/112/EY — 71 artikla — Arvonlisävero — Verotettava tapahtuma — Verosaatavan syntyminen)

31.8.2013   
            
            
               FI
            
            
               Euroopan unionin virallinen lehti
            
            
               C 252/13
            
         Unionin tuomioistuimen tuomio (toinen jaosto) 11.7.2013 (Cour de cassationin — Ranska esittämä ennakkoratkaisupyyntö) — Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières v. Harry Winston SARL
   (Asia C-273/12) (1)
   
   (Yhteisön tullikoodeksi - Asetus (ETY) N:o 2913/92 - 206 artikla - Tullivelan syntyminen - Tullivarastointimenettelyyn asetettujen tavaroiden varastaminen - Käsite ”ylivoimaisesta esteestä seurauksena ollut tavaran lopullinen menettäminen” - Direktiivi 2006/112/EY - 71 artikla - Arvonlisävero - Verotettava tapahtuma - Verosaatavan syntyminen)
   2013/C 252/20
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantaja: Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières
   
      Vastaaja: Harry Winston SARL
   
      Oikeudenkäynnin kohde
   
   Ennakkoratkaisupyyntö — Cour de cassation (Ranska) — Yhteisön tullikoodeksista 12.10.1992 annetun neuvoston asetuksen N:o 2913/92 (EYVL L 302, s. 1) 206 artiklan ja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EYVL L 347, s. 1) 71 artiklan tulkinta — Tullivarastointimenettelyyn asetetut tavarat — Tavaroiden varastaminen — Tavaran lopullisen menettämisen käsite — Ylivoimaisen esteen tapaus — Tuontitullivelan syntyminen — Verotettava tapahtuma, joka synnyttää arvonlisäverosaatavan
   
      Tuomiolauselma
   
   
               1)
            
            
               Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 20.11.2006 annetulla neuvoston asetuksella (EY) N:o 1791/2006, 203 artiklan 1 kohtaa on tulkittava siten, että tullivarastointimenettelyyn asetettujen tavaroiden varastamista on pidettävä tässä säännöksessä tarkoitettuna tuontitullivelan syntymiseen johtavana tavaroiden siirtämisenä pois tullivalvonnasta. Edellä mainitun asetuksen 206 artiklaa voidaan soveltaa ainoastaan sellaisissa tilanteissa, joissa tullivelka saattaa syntyä saman asetuksen 202 artiklan ja 204 artiklan 1 kohdan a alakohdan nojalla.
            
         
               2)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 71 artiklan 1 kohdan toista alakohtaa on tulkittava siten, että tullivarastomenettelyyn asetettujen tavaroiden varastaminen saa aikaan verotettavan tapahtuman toteutumisen ja verosaatavan syntymisen arvonlisäverotuksen kannalta.
            
         
      (1)  EUVL C 235, 4.8.2012.